# Csongrád Város Polgármesterétől M

Száma: FJL/424-5/2020

Előadó: Dencs Nikolett

## E L Ő T E R J E S Z T É S

**Csongrád Város Önkormányzata Képviselő-testületének**

**2020.09.24-i ülésére**

*Tárgy:*  Síp iskola (6640 Csongrád, Dob u. 4-8. Hrsz.:699) fejlesztésének támogatása

**Tisztelt Képviselő-testület!**

Csongrád Városi Önkormányzatot megkereste a Diana Fegyvertechnikai Technikum és Kollégium(6640 Csongrád, Jókai M. u. 14.) egy jövőbeli fejlesztés lehetőségével, melynek helyszíne a Síp iskola lenne. A Dob utcai ingatlanban kerülne kialakításra egy új szakképző intézmény, a Nemzeti Fegyvergyártási Oktatási Központ (NEFOK) és a hozzá tartozó tanműhely. Az egyeztetések az Innovációs és Technológiai Minisztérium Szakképzésért Felelős Helyettes Államtitkárság Szakképzési Fejlesztési Főosztállyal megkezdődtek még a nyár folyamán.

Az önkormányzat a projekt előkészítéséhez kapcsolódóan vállalta, hogy a terveket elkészítteti, mely tervekből majd a jövőbeli közbeszerzési eljárást le lehet bonyolítani. Az engedélyezési tervre valamint a közbeszerzéshez szükséges munkarészre a pályáztatás augusztusban megtörtént, 3 ajánlat érkezett be, melyek közül a legalacsonyabb ajánlat összege bruttó 11 455 400,-Ft lett, a szerződés megkötésre került a tervezővel 2020.08.31-én. A tervek elkészítésének vállalási ideje szerződéskötéstől számított 120 nap, előteljesítés lehetőségével. Az Önkormányzat vállalja továbbá a kiviteli tervek elkészítését valamint a beruházás lebonyolítását.

Az előkészítés során szükséges az ingatlan vonatkozásában tulajdonosi hozzájárulásunkat megadni a fejlesztéshez és az ingatlan hasznosításához.

Kérem a T. Képviselő-testületet, hogy járuljon hozzá a fentiekben ismertetettek alapján a önkormányzati forrásból az engedélyes tervek elkészítéséhez bruttó 11 455 400,-Ft értékben, tulajdonosi hozzájárulást adjon az ingatlan hasznosításához, a fejlesztés megkezdéséhez és az ingatlan térítésmentes használatához vagyonkezelési szerződés formájában.

Kérem az előterjesztés megvitatását, és a határozati javaslat elfogadását.

## HATÁROZATI JAVASLAT

A Képviselő-testület megtárgyalta a Síp iskola (6640 Csongrád, Dob u. 4-8. Hrsz.: 699) fejlesztésének támogatása című előterjesztéstés az alábbi határozatot hozza:

1. A Képviselő-testület a Síp iskola engedélyes terveinek elkészítéséhez a forrást 11 455 400,-Ft erejéig biztosítja a 2019 évi pénzmaradvány terhére.
2. A Képviselő-testület az ingatlan hasznosításához tulajdonosi hozzájárulását megadja.
3. A Képviselő-testület az ingatlanhoz kapcsolódó fejlesztését támogatja és az ingatlant térítésmentesen a felújítást követően vagyonkezelői szerződés formájában a szakképző rendelkezésére bocsátja.

Határidő: folyamatos

Felelős: Bedő Tamás polgármester

Erről értesítést kapnak:

1. A Képviselő-testület tagjai
2. Bedő Tamás polgármester
3. Fejlesztési és Üzemeltetési Iroda
4. Gazdálkodási Iroda
5. Intézmény

Csongrád, 2020. szeptember 17.

 Bedő Tamás

 polgármester